CELEX: 62013CN0395
Language: hu
Date: 2013-07-12 00:00:00
Title: C-395/13. sz. ügy: 2013. július 12-én benyújtott kereset — Európai Bizottság kontra Belga Királyság

21.9.2013   
            
            
               HU
            
            
               Az Európai Unió Hivatalos Lapja
            
            
               C 274/10
            
         2013. július 12-én benyújtott kereset — Európai Bizottság kontra Belga Királyság
   (C-395/13. sz. ügy)
   2013/C 274/18
   Az eljárás nyelve: francia
   
      Felek
   
   
      Felperes: Európai Bizottság (képviselők: O. Beynet és E. Manhaeve meghatalmazottak)
   
      Alperes: Belga Királyság
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy a Belga Királyság — mivel 57, 2 000 és 10 000 lakosegyenérték közötti agglomerációban nem biztosította a települési szennyvízgyűjtést és –kezelést — nem teljesítette a települési szennyvíz kezeléséről szóló, 1991. május 21-i 91/271/EGK tanács irányelv (1) 3. és 4. cikkében szereplő rendelkezésekből eredő kötelezettségeit, és
            
         
               —
            
            
               a Belga Királyságot kötelezze a költségek viselésére.
            
         
      Jogalapok és fontosabb érvek
   
   Keresetében a Bizottság azt rója fel a Belga Királyságnak, hogy ötvenhét agglomerációban nem megfelelően hajtotta végre a települési szennyvíz kezeléséről szóló, 1991. május 21-i 91/271/EGK tanács irányelvet.
   A 91/271/EGK tanács irányelv 3. cikkének (1) bekezdése és 4. cikkének (1) bekezdése értelemében a 2 000 és 10 000 lakosegyenérték (LE) közötti agglomerációknak legkésőbb 2005. december 31-ig rendelkezniük kell szennyvízgyűjtő rendszerekkel.
   Ami a települési szennyvíz kezelésére vonatkozó kötelezettségeket illeti, az irányelv 4. cikkének (1) bekezdése azon kötelezettséget írja elő a tagállamok számára, hogy biztosítsák, hogy a gyűjtőrendszerekbe vezetett szennyvizet vízbe történő kibocsátás előtt másodlagos kezelésnek vagy egy ezzel egyenértékű kezelésnek vessék alá.
   Végül az irányelv I. mellékletének D. pontjában bevezetett ellenőrzési eljárások lehetővé teszik annak vizsgálatát, hogy a települési szennyvíztisztító telepek kibocsátása megfelel-e az irányelv szennyvízkibocsátásra vonatkozó előírásainak.
   
      (1)  HL L 135., 40. o.; magyar nyelvű különkiadás 15. fejezet, 2. kötet, 26. o.